**ליגת האלופות בקטרגל של אופ"א** (באנגלית **UEFA Futsal Champions League**) הוא טורניר שנתי, שקובע את מועדון הקטרגל החזק ביותר באירופה. הוא נערך בחסות אופ"א מאז עונת 2001/2002, אז החליף את אליפות אירופה בקטרגל. זוהי תחרות המועדונים העיקרית והיחידה של אופ"א בענף זה. עד עונת 2018/2019 נקרא הטורניר בשם גביע אופ"א (UEFA Futsal Cup).

זהו המפעל היוקרתי ביותר למועדונים בקטרגל האירופי והוא מחליף את **טורניר אלופות אירופה בקטרגל**, שהחל ב-1984 כטורניר שבו השתתפו קבוצות או מועדונים שזכו באליפות בליגה הלאומית שלהם או בגביע המדינה שלהם. הטורניר התנהל בשיטת הנוקאאוט ובמסגרתו שיחקו הקבוצות בכל שלב במתכונת של שני משחקים, בית וחוץ, והקבוצה עם מספר השערים הגבוה יותר בצמד המשחקים העפילה לשלב הבא.

היסטוריה ופורמט
---------------

 משחק חצי גמר גביע אופ"א בין קאיראט ובומרנג (יקטרינבורג, 24.04.2009)
טורניר הגביע הראשון שוחק בעונת 2001/02 בליסבון. 27 קבוצות שזכו באליפויות מדינותיהם התמודדו בשלב המוקדמות ושלב בתים שהורכב משמונה בתים. אלופות הבתים נפגשו במשחק הגמר: אז פלייאס דה קסטלון הספרדית ואקסיון 21 הבלגית. הניצחון 5:1 איפשר לספרדים להפוך לזוכים הראשונים בטורניר.

בעונת 2002/03 השתתפו 30 קבוצות בסיבוב המוקדמות הראשון. הם חולקו לשמונה בתים שהמנצחות בהן עלו לסיבוב המוקדמות השני. בסיבוב זה נקבעו הקבוצות המעפילות לשלב הבתים. באותו טורניר פלייאס דה קסטלון ואקסיון 21 נפגשו שוב בגמר. הפעם, המנצחת נקבעה על פי תוצאת שני משחקים, אך זה לא מנע מהספרדים לחזור על הניצחון מהשנה שעברה.

בעונת 2003/04 השתתפו בטורניר 32 קבוצות, שחולקו לשמונה בתים. בגמר קבוצת בומרנג הספרדית הביסה את בנפיקה ליסבון בתוצאה 7:5.

בעונת 2004/05 הצליחה אקסיון 21 לסיים את ההגמוניה של המועדונים הספרדים, לאחר שהפסידה בעבר פעמיים בגמר. הפעם המועדון הבלגי חגג את הזכייה בטורניר אחרי שניצח את דינמו מוסקבה בתוצאה כוללת של 10:9 בתוספת הזמן. הפורמט של הטורניר הבא עבר כמה שינויים והמועדון הטוב באירופה באותה השנה היה בומרנג שניצחה את דינמו מוסקבה בתוצאה כוללת של 9:7.

בעונת 2006/2007, פורמט הטורניר שונה שוב. תלוי ברמת האליפות, כאשר רק ארבעה מועדונים קיבלו את הזכות להעפיל אוטומטית לשלב הבתים. נערך טורניר "פיינל פור", כאשר בשנת 2007 מועדון רוסי זכה לראשונה בטורניר: דינמו מוסקבה נקמה בבומרנג, תוך שהיא מנצחת בתוצאה 2:1.

בעונת 2007/08, 44 קבוצות השתתפו בטורניר ושוב מועדון רוסי זכה בטורניר: קבוצת סינארה מיקטרינבורג גברה על "אל פוזו" הספרדית בדו-קרב פנדלים, לאחר שהמשחק הסתיים בתוצאה 4:4, לראשונה זכה בגביע מועדון שהשתתף בטורניר לראשונה בהיסטוריה.

בעונה שהסתיימה בניצחונה של הקבוצה מיקטרינבורג, בומרנג לראשונה מאז 2001 לא ייצגה את ספרד בזירה האירופית. רעבים לניצחונות בינלאומיים, שחקני המועדון הספרדי סחפו את כל היריבים מגדרם בעונת 2008/09, וניצחו את כל חמשת המשחקים בתוצאה כוללת של 27:4, אך בגמר הספרדים הובסו על ידי האלופה סינארה, בתוצאה 5:1.

עונת 2009/10 הייתה מלאה בהפתעות. בניגוד לעונה הקודמת, כשקבוצות עם דירוגים גבוהים יותר ניצחו בכל ארבעת הבתים, העונה שלוש הקבוצות הפייבוריטיות לא הצליחו להתקדם לשלב הבא, וכך, בגמר נפגשו בנפיקה ליסבון ואינטר מוביסטאר מדריד הספרדית, שם בניגוד לתחזיות הצליחו הפורטוגלים לנצח את יריבתם ולזכות בתואר אירופי.

גם עונת 2010/11 הייתה מלאת סנסציות. בפעם הראשונה בהיסטוריה אף קבוצה ספרדית לא הגיעה לחצי גמר הטורניר. אבל בנפיקה וספורטינג הפורטוגזיות, העפילו לחצי הגמר, עם זאת בגמר "מונטסילוונו" האיטלקית, היא שזכתה בגביע.

בשנת 2013, לראשונה בתולדותיה, זכתה בגביע קייראט הקזחית. ששחזרה את ההישג גם בעונת 2015.

בשנת 2016 נציגת רוסיה זכתה בגביע, בעונת הבכורה שלה בטורניר, כאשר גזפרום-יוגרה זוכה בתואר האירופי הראשון שלה וחזרה על הישגה של סינארה יקטרינבורג.

בשנים 2017 ו-2018, אינטר מוביסטאר מדריד הספרדית ניצחה בפעם הרביעית והחמישית בהתאמה והמשיכה להיות המועדון המצליח ביותר בתולדות הטורניר.

החל מעונת 2018/2019 מכונה הטורניר ליגת האלופות בקטרגל ובתום העונה ספורטינג ליסבון זכתה בתואר כשגברה 2:1 על קייראט הקזחית.

בעונת 2019/2020 KPRF וטיומן הרוסיות העפילו עד לחצי גמר הטורניר, כששתיהן עושות זאת בעונת הבכורה שלהן בליגת האלופות. באותה עונה אל פוסו פגשה את ברצלונה בגמר כל-ספרדי שהיה הראשון בהיסטוריה של המפעל.

משחקי הגמר
----------

|  |
| --- |
| **ליגת האלופות** |
| עונה | מיקום | זוכה | תוצאה | פיינליסטית | מקום 3 | מקום 4 |
| 2019/20 | ספרדספרד ברצלונה | ספרדספרד **ברצלונה** | ‏1:2 | ספרדספרד אל פוסו | רוסיהרוסיה KPRF | רוסיהרוסיה טיומן |
| 2018/19 | קזחסטןקזחסטן אלמטי | פורטוגלפורטוגל **ספורטינג** | ‏1:2 | קזחסטןקזחסטן קאיראט | ספרדספרד ברצלונה | ספרדספרד אינטר מוביסטאר |
| **גביע אופ"א (עם טורניר פיינל פור)** |
| עונה | עיר מארחת | זוכה | תוצאה | פיינליסטית | מקום 3 | מקום 4 |
| 2017/18 | ספרדספרד סרגוסה | ספרדספרד **אינטר מדריד** | ‏5:2 | פורטוגלפורטוגל ספורטינג | ספרדספרד ברצלונה | הונגריההונגריה דיור |
| 2016/17 | קזחסטןקזחסטן אלמטי | ספרדספרד **אינטר מדריד** | ‏7:0 | פורטוגלפורטוגל ספורטינג | קזחסטןקזחסטן קאיראט | רוסיהרוסיה גזפרום-יוגרה |
| 2015/16 | ספרדספרד גוודאלחרה | רוסיהרוסיה **גזפרום-יוגרה** | ‏4:3 | ספרדספרד אינטר מדריד | פורטוגלפורטוגל בנפיקה | איטליהאיטליה פסקארה |
| 2014/15 | פורטוגלפורטוגל ליסבון | קזחסטןקזחסטן **קאיראט** | ‏3:2 | ספרדספרד ברצלונה | פורטוגלפורטוגל ספורטינג | רוסיהרוסיה דינה מוסקבה |
| 2013/14 | אזרבייג'ןאזרבייג'ן באקו | ספרדספרד **ברצלונה** | ‏5:2 בהארכה | רוסיהרוסיה דינמו מוסקבה | אזרבייג'ןאזרבייג'ן אראז | קזחסטןקזחסטן קאיראט |
| 2012/13 | גאורגיהגאורגיה טביליסי | קזחסטןקזחסטן **קאיראט** | ‏4:3 | רוסיהרוסיה דינמו מוסקבה | ספרדספרד ברצלונה | גאורגיהגאורגיה איבריה |
| 2011/12 | ספרדספרד לרידה | ספרדספרד **ברצלונה** | ‏3:1 | רוסיהרוסיה דינמו מוסקבה | איטליהאיטליה מארקה | פורטוגלפורטוגל ספורטינג |
| 2010/11 | קזחסטןקזחסטן אלמטי | איטליהאיטליה **מונטסילוונו** | ‏5:2 | פורטוגלפורטוגל ספורטינג | קזחסטןקזחסטן קאיראט | פורטוגלפורטוגל בנפיקה |
| 2009/10 | פורטוגלפורטוגל ליסבון | פורטוגלפורטוגל **בנפיקה** | ‏3:2 בהארכה | ספרדספרד אינטר מדריד | אזרבייג'ןאזרבייג'ן אראז | איטליהאיטליה לופארנסה |
| 2008/09 | רוסיהרוסיה יקטרינבורג | ספרדספרד **בומרנג** | ‏5:1 | רוסיהרוסיה סינארה | קזחסטןקזחסטן קאיראט | רוסיהרוסיה דינמו מוסקבה |
| 2007/08 | רוסיהרוסיה מוסקבה | רוסיהרוסיה **סינארה** | ‏4:43:2 בפנדל | ספרדספרד אל פוסו | רוסיהרוסיה דינמו מוסקבה | קזחסטןקזחסטן קאיראט |
| 2006/07 | ספרדספרד מורסיה | רוסיהרוסיה **דינמו מוסקבה** | 2:1 | ספרדספרד בומרנג | ספרדספרד אל פוסו | בלגיהבלגיה אקסיון 21 |
| **גביע אופ"א (עם טורניר גמר ובו משחקי בית וחוץ)** |
| עונה | עיר מארחת | זוכה | תוצאה | פיינליסטית | זוגות חצי גמר |
| 2005/06 | ספרדספרד אלקלה
רוסיהרוסיה מוסקבה | ספרדספרד **בומרנג** | ‏6:33:4 | רוסיהרוסיה דינמו מוסקבה | קזחסטןקזחסטן קאיראט
אוקראינהאוקראינה שחטאר דונצק |
| 2004/05 | בלגיהבלגיה שרלרואה
רוסיהרוסיה מוסקבה | בלגיהבלגיה **אקסיון 21** | ‏4:36:6 בОТ | רוסיהרוסיה דינמו מוסקבה | ספרדספרד בומרנג
ספרדספרד אל פוסו |
| 2003/04 | ספרדספרד טורחון דה ארדוס
פורטוגלפורטוגל ליסבון | ספרדספרד **בומרנג** | ‏4:1 3:4 | פורטוגלפורטוגל בנפיקה | ספרדספרד פלאייס דה קסטלון
בלגיהבלגיה אקסיון 21 |
| 2002/03 | ספרדספרד קסטלון
בלגיהבלגיה שרלרואה | ספרדספרד **פלאייס דה קסטלון** | ‏1:16:4 | בלגיהבלגיה אקסיון 21 | ספרדספרד בומרנג
איטליהאיטליה פראטו |
| 2001/02 | פורטוגלפורטוגל ליסבון | ספרדספרד **פלאייס דה קסטלון** | ‏5:1 | בלגיהבלגיה אקסיון 21 | פורטוגלפורטוגל ספורטינג
קרואטיהקרואטיה ספליט |

זכיות לפי מדינה
---------------

| מדינה | כמות זכיות | הופעות בגמר | מועדונים זוכים |
| --- | --- | --- | --- |
| ספרדספרד ספרד | ‏10 | ‏6 | אינטר מוביסטאר מדריד (5), ברצלונה (3), פלייאס דה קסטלון (2) |
| רוסיהרוסיה רוסיה | ‏3 | ‏6 | דינמו מוסקבה (1), סינארה יקטרינבורג (1), גזפרום-יוגרה (1) |
| פורטוגלפורטוגל פורטוגל | ‏2 | ‏4 | בנפיקה (1), ספורטינג ליסבון (1) |
| קזחסטןקזחסטן קזחסטן | ‏2 | ‏1 | קאיראט (2) |
| בלגיהבלגיה בלגיה | ‏1 | ‏2 | אקסון 21 (1) |
| איטליהאיטליה איטליה | ‏1 | ‏0 | מונטסילוונו (1) |

קישורים חיצוניים
----------------

ויקישיתוף מדיה וקבצים בנושא **ליגת האלופות בקטרגל** בוויקישיתוף
* 

* אתר האינטרנט הרשמי של ליגת האלופות בקטרגל
* ליגת האלופות בקטרגל, ברשת החברתית פייסבוק

* ליגת האלופות בקטרגל, ברשת החברתית אקס (טוויטר)

* ליגת האלופות בקטרגל, ברשת החברתית אינסטגרם
* "UEFA Futsal Cup history - Futsal Cup - News - UEFA.com". uefa.com. נבדק ב-30 בדצמבר 2021. `{{cite web}}`:  (עזרה)